ครม.เตรียมพิจารณาการขออนุมัติขยายระยะเวลายกเว้นค่าธรรมเนียมการตรวจลงตราแก่นักท่องเที่ยว
ครม.เตรียมพิจารณาการขออนุมัติขยายระยะเวลายกเว้นค่าธรรมเนียมการตรวจลงตราแก่นักท่องเที่ยว และกระทรวงการคลัง เสนอการยกเว้นภาษีเงินได้บุคคลธรรมดา สำหรับเงินชดเชยตามมาตรการส่งเสริมการชำระเงิน ผ่านระบบอิเล็กทรอนิกส์การประชุมคณะรัฐมนตรรวันนี้ มีพลเอกประยุทธ์ จันทร์โอชา นายกรัฐมนตรี เป็นประธานการประชุม โดยที่ประชุมเตรียมพิจารณาร่างกฎกระทรวงการยกเว้นภาษีเงินได้บุคคลธรรมดาสำหรับเงินชดเชยตามมาตรการส่งเสริมการชำระเงินเพื่อซื้อสินค้าและบริการและการนำส่งข้อมูลภาษีมูลค่าเพิ่มผ่านระบบอิเล็คทรอนิกส์และเตรียมเห็นชอบงบประมาณรายจ่ายประจำปีงบประมาณเพื่อดำเนินโครงการลดดอกเบี้ยเงินกู้ให้เกษตรกร สมาชิกสหกรณ์ กลุ่มเกษตรกรและพิจารณาขยายระยะเวลามาตรการปรับสมดุลย์น้ำมันปาล์มในประเทศไทยขณะเดียวกันจะพิจารณาข้อเสนอในการขออนุมัติขยายระยะเวลายกเว้นค่าธรรมเนียมการตรวจลงตรา ณ ด่านตรวจคนเข้าเมือง หรือ visa on arrival ของสำนักงานตำรวจแห่งชาติ ซึ่งการขยายระยะเวลาดังกล่าว เป็นการต่ออายุการยกเว้นค่าธรรมเนียมเดิม ที่จะสิ้นสุดลงในวันที่ 30 เมษายนนี้ออกไปอีก 6 เดือน ครอบคลุมตั้งแต่วันที่ 1 พฤษภาคมถึง 31 ตุลาคม 2562 รวม 21 ประเทศ เพื่ออำนวยความสะดวกและกระตุ้นให้ชาวต่างชาติเกิดการใช้จ่ายเงินขณะท่องเที่ยวในประเทศไทยเพิ่มนอกจากนี้ กระทรวงการคลังจะขยายเวลามาตรการลดหย่อนภาษีค่าใช้จ่ายจากการท่องเที่ยว พร้อมขยายวงเงินจากเดิม 15,000 บาทหลังมาตรการนี้สิ้นสุดไปแล้วตั้งแต่เดือน ธ.ค.61รวมถึงต้องจับตาว่าจะมีการเสนอมาตรการพยุงเศรษฐกิจ โครงการ "ยิ่งเที่ยว ยิ่งเท่ ช่วยเปย์ เมืองรอง" แจกเงินให้ประชาชนที่เข้าร่วมโครงการคนละ 1,500 บาท นำไปใช้จ่ายซื้อสินค้าและบริการผ่านช่องทางอิเล็กทรอนิกส์ (e-Payment) ในเมืองรอง 55 จังหวัด โดยผู้เข้าร่วมโครงการต้องลงทะเบียนผ่านเว็บไซต์ พร้อมกับเปิดใช้กระเป๋าเงินอิเล็กทรอนิกส์ (e-wallet) เพื่อเติมเงินให้คนละ 1,500 บาท และต้องใช้จ่ายในสถานประกอบการที่ลงทะเบียน คาดว่าจะมีคนเข้าโครงการ 10 ล้านคน